টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
অ্যান্টার্কটিকা
আনুমানিক ৩৫০ খ্রিস্টপূর্বাব্দে অ্যারিস্টটল তাঁর "মেতেওরোলজিকা" নামক গ্রন্থে অ্যান্টার্কটিক অঞ্চল সম্বন্ধে লিখেছেন। দ্বিতীয় শতাব্দীতে তিরের মারিনোস তাঁর বিশ্ব মানচিত্রে এই নামটি ব্যবহার করেছিলেন বলে জানা যায়। গাইয়াস জুলিয়াস হাইগিনাস এবং অ্যাপুলেইয়াস নামক রোমের লেখকরা দক্ষিণ মেরু বোঝাতে "পোলাস আন্তার্কতিকাস" শব্দটি ব্যবহার করতেন, যেখান থেকে ১২৭০ খ্রিস্টাব্দে ফরাসিতে পোলে আন্তার্তিকে ("pole antartike") এবং ১৩৯১ খ্রিস্টাব্দে জিওফ্রে চসার ইংরেজিতে পোল আন্টার্টিক ("pole antartike") শব্দটি ব্যবহার করেন।